Heyetê Haştîye yê Seba Pawitişê Kurdîstanî yo ke tede Serekê Komelê Îslamî yê Kurdîstanî Hafiz Ahmet Turhali, Sîyasetmedare û Prof. Dr. Salare Basîra, Doktore Zeynepe Bînîcî, Şêwirmend Ronak Azîz, Weqfa Linangan a Holanda ra hunermende Gloriosu Jun Saturay, Vervatoxê Enternasyonelê Averî Daniel Kopp û Çimdaro Sîyasî Yilmaz Pêşkevin Kaba ca gênê seba ke hêrişanê îşxalî yê dewleta tirke bêrê vindarnayene şîyî Başûrê Kurdîstanî.
Heyetê Haştîye verî şi Hewlêr, vizêr zî Partîya Demokrasî û Azadîye ya Kurdîstanî, Partîya Komunîste ya Kurdîstanî û Partîya Zehmetkêşe ya Kurdîstanî de ronişt.
Pêvînayîşan de Heyetê Haştîye vera hêrişanê îşxalî nêrazîbîyayîşê xo mojna û îfade kerd ke ê qet nêbê terefgîranê dewleta tirke. Temsîlkaranê partîyan da zanayene ke ê seba caardişê kongreya neteweyîye ya kurdan zî amade yê.
Heyet ewro zî do pêvînayîşan rê dewam bikero.
